Regulus Arcturus Black

**Regulus Arcturus Black** a nagy befolyású Black-család egyetlen (hivatalos) örököse. Tinédzserkorában is kiemelkedő varázslóként és metamorfmágusként emlegették már, különösen a saját kortársaihoz mérten, a varázslás több területén is sikereket ért el. Nem sokkal tanulmányai befejezése után munkát vállalt a *Mágiaügyi Minisztérium*nál aurorként, majd később barátjával együtt veszélyes varázslók leszerelésével és *Azkaban*ba kerítésével bízták meg.

## Személyiség

Magának való személyiség, sokáig elnyomta magában gyerekességét (többek között azért, mert otthon elvárták tőle a szülei, hogy éretten viselkedjen, már nagyon fiatal korától fogva), azonban az utóbbi időben egyre többször felszínre tör az igencsak kisgyerekes személyisége. Szeret bohóckodni, persze csakis azok előtt, akikben maximálisan megbízik (ez leginkább a bátyja és BJ.) Sokszor hiperaktív, ilyenkor képtelenség "lelőni." Nagyon ravasz, gyorsan vág az esze. Hamar el lehet rontani a kedvét, és ilyenkor nehéz felvidítani. Sokszor gonosz, de nem feltétlenül mindig szándékosan, illetve szeret másokkal tréfát űzni, legfőképp Siriusból csinál előszeretettel bolondot. Nagyon ragaszkodó típus, ugyanis nem sok ember áll közel hozzá, de őket mindennél jobban szereti, még ha nehezen is mutatja ki, hiszen otthon sem kapott semmiféle szeretethez hasonló dolgot. Szigorú magával, mindent a lehető legjobban szeretne csinálni, ami azért is lehet, mert ő a Black család vagyonának örököse egyetlen fiúként (hiszen Siriust kitagadták.) Mivel sokáig nem volt számára fontos, 15 évesen kezdte el úgy igazán megkeresni “önmagát”, és azóta próbál engedni a fejébe berögzült rossz rögeszmékből, hogy olyan lehessen, amilyennek ő valójában érzi magát. Szuicid hajlamú, többször is megpróbálta már az öngyilkosságot, de legtöbbször Siriusnak hála nem sikerült neki (ha ő nem lett volna ott, biztos, hogy Regulus már nem élne.)

## Biográfia

### Gyerekkor (11 éves korig)

Egészen addig, amíg Sirius nem ment el a Roxfortba tanulni nagyon boldog és mondatni gondtalan gyerekkora volt. Sokat játszott Siriusszal, ő volt az egyetlen barátja már kisgyerek korában is (Regulus nagyon félénk volt és nehezebben barátkozott, mint mások), bár akkor még nem igazán érezte szükségét annak, hogy sok barátja legyen, hisz Sirius mindig ott volt neki a nap 24 órájában.

Kezdetben szülei tipikus "második gyerekként" kezelték, nem pedig örökösként, hiszen Sirius volt az, akire így tekintettek nagyon sokáig, így Regulusszal szemben nem volt annyi elvárásuk (persze ez nem azt jelenti, hogy ne lett volna egyáltalán.)

Onnantól, hogy egyedül maradt otthon az anyjával Walburga próbálta a tökéletes Black fiúvá kikupálni, aki majd a mardekárban végzi, csak úgy, mint a legtöbb Black (ugyanis Sirius után érezhető volt az anyjukon, hogy fél, Regulus sem lesz mardekáros.) Kiskorában többször is szemtanúja volt, ahogy anyja bántja a bátyját, de sosem mert segíteni neki, mert mindig is félt Walburgától, illetve meg volt/van győződve arról, hogy minden, amit az anyja csinált velük, azt szeretetből tette és azért, hogy nekik jó legyen, tanuljanak belőle.

Ebben a Roxfort előtti utolsó otthoni évében nagy mértékben megváltozott a személyisége, sokkal visszafogottabb lett, jóval idősebbnek kezdte mutatni magát viselkedésével, mint amennyi éves valójában volt.

### Serdülőkor (11-19 éves korig)

Sosem mondta senkinek, de a Süveg igazából a griffendél és a mardekár között hezitált, amikor Regulust osztotta be a házába. Reg kívánsága volt, hogy a mardekárba kerüljön, ugyanis nem akarta, hogy a szülei csalódjanak benne azok után, hogy Sirius is griffendéles lett.

Nagyon nehezen talált barátokat magának, legtöbb idejét egyedül töltötte már az első éveiben is, ami azért volt jó számára, mert minden szabadidejét a Rengetegben tudta tölteni, ahol gyakorolt (így került jóval előbbre, mint a vele egyidősek, jóval több varázsigét tudott, mint mások.)

Kezdetben próbálta keresni Sirius társaságát, de érezte, hogy az első külön töltött évük után megváltozott a kapcsolatuk, ami Sirius elköltözése után tetőzött. Mindenkire mérges volt, amiért Sirius ott hagyta őt egyedül a családdal, leginkább Jamesre, ugyanis meg volt róla győződve, hogy részben ő volt az, aki meggyőzte Siriust, hogy hagyja ott a családját és költözzön hozzájuk. Korábban is úgy érezte, hogy James volt az, aki elvette tőle a saját bátyját, de ezek után ő lett a "gonosz" Regulus szemében. A költözés és Sirius kitagadása után teljesen megszűnt köztük a kapcsolat, többnyire azért is, mert Reg mérges volt a bátyjára, amiért egyedül hagyta.

Harmadik évében egy nap szürkület után ment ki a Rengetegbe gyakorolni, ekkor talált rá a Bohnes ikrekre. Rincewind ekkor tette Temperancet a horcruxává, aminek Regulus is szemtanúja volt (bár akkor még nem tudta mi történt pontosan, de tudta, hogy nem szabadott volna látnia.) Az ikrek rájöttek, hogy nincsenek egyedül és valaki figyeli őket (tudták, hogy Regulus az), ezért Regulus exmemoriamot használt rajtuk, azonban akkor még nem volt olyan gyakorlott benne (hiszen sosem használta korábban), ezért véletlenül az egész emlékezetüket kitörölte, az este helyett.

Negyedik évében (ugyan nem voltak ekkor már jóban) Sirius megakadályozta Reg öngyilkossági kísérletét (le akart ugrani a Csillagvizsgálóból.) Ezután kezdett helyrejönni kettejük kapcsolata, sokat beszéltek a történtekről, ami nagyon sokat segített Regulusnak abban, hogy félre tudja tenni azt, ami történt.

Volt egy időszaka, amikor meggyőződése volt, hogy szerelmes egy lányba (Kitsey), azonban miután megismerkedett BJvel rájött, hogy csupán próbálta bebeszélni magának, hogy szerelmes, de köze sem volt az érzéseinek szerelemhez. Negyedik évének nyarán jött rá, hogy egyáltalán nem vonzódik a lányokhoz.

## Kapcsolatok

### Család

#### Walburga Wanda Black

az egyik, ha nem ténylegesen a legnagyobb befolyással van az életére, gondolkozásmódjára és viselkedésére, amit minden adandó alkalommal ki is használ. Reguluson kívül szinte mindenki láthatja mennyire manipulatív is vele az anyja, de Reget nem lehet róla meggyőzni, teljesen meg van róla győződve, hogy csak jót akar neki az anyja mindennel, amit mond neki/tesz vele. Nagyon szigorú vele, sohasem volt meg köztük a tipikus gondoskodó anya-fia kapcsolat (amire Regulusnak szüksége lett volna.)

#### Orion Arcturus Black

nem annyira domináns a család életében, Walburga az, aki a meghatározó alak kettejük közül, így Regulusszal sincs olyan szoros kapcsolatuk. Ez azért is lehet, mert sokszor van távol munka miatt

#### Sirius Orion Black

legnagyobb támasza a családból (és úgy általánosságban is), ő az az ember, akire mindig számíthat, bármiről is legyen szó. Gyerekkorukban nagyon közel álltak egymáshoz, majd az évek során elhidegültek egymástól és jóval távolságtartóbbak lettek, azonban Regulus negyedik évében ismét "egymásra találtak" és azóta ugyan vannak kisebb nagyobb vitáik, de ismét nagyon szoros a kapcsolatuk. Ugyan Reg sosem vallaná be, de egy kis része mindig is féltékeny volt a bátyjára (főleg onnantól kezdve, hogy ő is a Roxfortban kezdett tanulni), mert neki látszólag mindene megvolt, ami Regnek nem: baráti társaság, önállóság, stb. Mindig is felnézett a bátyjára, hiszen Sirius fel mert lépni a szüleik ellen, illetve el tudott az ő akaratuktól különülni, amire Reg sosem lenne képes.

## Mágikus képességek és tudás

* metamorfmágus, veleszületett képesség - képes kedvére változtatni külsejét
* testvérével bizonyos értelemben össze vannak kötve, megérzik, afféle rossz előérzetként, ha a másikkal valami történni fog

## Kórkép

### Betegség, sérülés, egyéb

ha ideges gyakran ropogtatja az ujjait; a Cave-es horcruxkeresés következtében testének nagy részét (főleg az arcát, karjait, lábait és a hasát) sebek borítják, amiket metamorfmágiával rejteteg egy ideig, majd pedig előbb vagy utóbb gyógyító be fogja őket gyógyítani neki rendesen, hogy ne kelljen rejtegetnie őket; egy korábbi rosszul sikerült hopponálás során súlyosan megsérült, több napot is a gyengélkedőn töltött, mert majdnem elvérzett, ennek a sérülésének azonban nem maradt nyoma

### Mentális betegség

* RAD (Reactive Attachment Disorder)
* testképzavar
* anorexia
* bulimia

### Félelmek, fóbiák

* thalassophobia (mélyvizektől való félelem [nem tud úszni]);
* somniphobia (elalvástól; álomban meghalástól; rossz álmoktól való félelem) – gyakran álmod azokról a dolgokról, amiket átélt (Szellemszállás, Rengeteg, stb), illetve sokszor térnek vissza álmában azok az alkalmak, amikor az anyja bántotta Sirius (ezeknek volt ugyan szemtanúja, de hallani gyakran mindent hallott, így álmában is csak a hangokat, kiabálásokat hallja)

## Egyéb

### Dolgok, amiket szeret

naplóírás, párbajozás, séta a Rengetegben, bújócskázás, biciklizés, metrózás, békakeresgélés a szabadban, varázslatok gyakorlása a Rengetegben; Sirius, BJ és a barátai; Billie Eilish; Gorillaz; Arctic Monkeys; a békás pulcsija; kitűzők; kviddics; fekete körömlakk; BJ gyűrűi; plüssállatok; szomorú zenék és versek; a fekete Martens bakancsa; metrózás; új mugli dolgok kipróbálása; csúnya kötött pulcsik; ősz; telefonos játékok; koalák; pocsolyába ugrálás; Elton John — Your Song

### Dolgok, amiket nem szeret

idegenek; mély vizek (nem tud úszni); sötétség és szürkület; alvás; otthoni kiabálás; otthon lenni; nagy tömegek; ha alacsonynak nézik (pedig tényleg az); titkolózás; ha valaki szó teszi neki, hogy nem eszik sokat;